**Myanmarin kansallinen terveyslaboratorio** (engl. *National Health Laboratory (in Myanmar)*, lyhennys **NHL**) on Myanmarin väkirikkaimmassa kaupungissa Yangonissa toimiva kansallinen biolääketieteellinen referenssilaboratorio ja tutkimuslaitos. Vuonna 1964 perustettu terveyslaboratorio pohjautuu viiteen aikaisempaan organisaatioon, joiden joukossa oli esimerkiksi Burman (Myanmarin) Pasteur-instituutti. Kansallinen terveyslaboratorio (NHL) toimii maan Terveys- ja urheiluministeriön (Ministry Of Health And Sports) alaisuudessa.

Vuodesta 2008 lähtien Myanmarin kansallinen terveyslaboratorio (NHL) on ollut Maailman terveysjärjestön (WHO) hyväksymä kansallinen influenssakeskus, jolla on ollut kyky testata influenssaa ja muita hengitysteitse leviäviä viruksia, sekä auttaa virusperäisten tartuntatautien seurannassa ja hoidossa. Koronapandemian (2020) alkuvaiheessa Myanmar joutui lähettämään covid-19-tartuntaan liittyvät potilasnäytteet analysoitavaksi Thaimaahan, koska maalla ei ollut tarvittavia välineitä juuri tämän tartuntataudin analysoimiseksi. Melko pian, 20. helmikuuta 2020 mennessä, Myanmarin kansallinen terveyslaboratorio sai kansainvälisen avun kautta (Thaimaa, Japani, Yhdysvallat, Singapore ja Kiina) testaustarvikkeita aluksi muutamien tuhansien näytteiden tutkimiseksi, ja pystyi aloittamaan covid-19-testaamisen kansallisesti.

Ensimmäinen covid-19-positiivinen tapaus havaittiin 23. maaliskuuta 2020. Kesäkuuhun 2020 mennessä covid-19-taudin testaamiskapasiteettia laajennettiin kuuteen eri laboratorioon. Elokuusta 2020 lähtien Myanmarissa levynnyt covid-19-pandemian toinen aalto yltyi kuitenkin niin laajaksi, ettei maan testauskapasiteetti, laboratoriohenkilökunnan puute ja erittäin heikossa tilassa ollut terveydenhoitojärjestelmä pystynyt tarjoamaan riittävästi testauksia ja tarvittavaa sairaanhoitoa. Vaikka lokakuussa 2020 Myanmarissa pystyttiin testaamaan yli 10 000 covid-19 näytettä päivittäin (pikatestit oli aloitettu syyskuun lopulla), koronapositiivisten tapausten osuus oli korkea, noin 10 prosenttia, joka viittasi siihen että varmistetut covid-19-diagnoosin saaneet edustivat vain pientä osaa virusinfektion saaneista.

Helmikuussa 2021 uutisoitiin, että maassa tehty sotilasvallankaappaus romahdutti koronatestien määrän alle viidesosaan kaappausta edeltäneestä tasosta (tammikuun lopulla noin 17 000 testiä päivittäin). Kesällä 2021 uutisoitiin, että sotilashallinto oli kohdistanut sotilaskaappausta vastaan ulosmarssilla mieltään osoittaneita sairaaloiden ja covid-19-keskusten lääkäreitä ja sairaanhoitajia vastaan etsintäkuulutuksia, oli pidättänyt ja surmaannut heitä. Sotilasjuntta oli ottanut suuren osan Myanmarin sairaaloista ja muista terveydenhuollon avaintoimipaikoista hallintaansa. Tämä oli laajentanut terveydenhuoltotilanteen kriisiytymistä entisestään Myanmarissa. Heinäkuun 2021 puoliväliin mennessä vain noin 1,75 miljoonaa kansalaista eli 3 prosenttia Myanmarin väestöstä oli saanut täyden rokotuksen covid-19 tautia vastaan. Maa ei ole saanut esimerkiksi pääosaa Intiasta tilaamistaan 30 miljoonasta rokoteannoksesta, koska Intia keskeytti rokotetoimitukset ulkomaille oman maansa koronatilanteen vaikeuduttua. Terveysministeriön rokotusohjelma on saanut voimakasta kritiikkiä ja epäilyjä siitä, että sotilasjuntta käytti koronaa - esimerkiksi rokotuksien tai sairaalahoidon saatavuutta - opposition nujerramisen apuvälineenä vaatien rokottamisen edellytyksenä sotilasjuntan kirjallista tuenosoitusta. Monet maan koronanvastaisen taistelun alkuvaiheen lääketieteelliset ja siviiliyhteiskunnan avainhenkilöt ovat maanpaossa, piilossa tai pidätettyinä. Nämä seikat ovat vähentäneet huomattavasti yleisön luottamusta terveydenhuoltoon. Rokotteen ottaneita terveydenhuollon edustajia on syytetty yhteistyöstä sotilasjuntan kanssa. Mielenilmauksin on vaadittu aiempaa näkyvämmin juntan pidättämän Aung San Suu Kyin vapauttamista ja rokottamista ennen omien rokotteiden ottamista.  Korona on levinnyt voimakkaasti ja aiheuttanut kuolonuhreja esimerkiksi ahtaissa ja hygienialtaan heikkotasoisissa vankiloissa, jonne lääkäreitä ja muita sotilasjunttaa kohtaan mieltään osoittaneita siviiliyhteiskunnan edustajia on vangittu.

Elokuun 30. päivään 2021 mennessä Myanmarissa oli tehty 3,53 miljoonaa koronatestiä, joista 392 300 (11,1%) oli ollut positiivista. Maailman terveysjärjestön mukaan Myanmarissa oli 7. syyskuuta 2021 mennessä vahvistettu 417 971 covid-19-tautia osoittavaa näytettä, 15 985 taudin myötävaikuttamana menehtynyttä, ja annettu noin 4,68 miljoonaa koronarokoteannosta.

NHL on edustanut Myanmaria kansanterveyslaitosten kansainvälisessä kattojärjestössä IANPHI:ssa (International Association of National Public Health Institutes).

Lähteet
-------

1. 1 2  About Us *National Health Laboratory, Ministry of Health and Sports, nhlmyanmar.gov.mm*.  Arkistoitu 5.9.2021. Viitattu 8.9.2021. (englanniksi)
2. ↑  Contact Us *National Health Laboratory, Ministry of Health and Sports, nhlmyanmar.gov.mm*.  Arkistoitu 5.9.2021. Viitattu 8.9.2021. (englanniksi)
3. 1 2  Myanmar News Agency: National Health Laboratory set to test for COVID-19 in Myanmar *The Global New Light of Myanmar, gnlm.com.mm*.  18.2.2020. Viitattu 8.9.2021. (englanniksi)
4. ↑  Myanmar can identify coronavirus in its own lab soon: Health Minister  12.2.2020. Eleven Media Group, elevenmyanmar.com. Viitattu 8.9.2021. (englanniksi)
5. 1 2  Leong Wai Kit: Arkistoitu kopioEnough COVID-19 test kits for Myanmar, says WHO representative *CNA, channelnewsasia.com*.  24.3.2020. Mediacorp (Singapore).  Arkistoitu 8.9.2021. Viitattu 8.9.2021. (englanniksi)
6. 1 2 3 4  Ashwini Deshpande, Khaing Thandar Hnin & Tom Traill: Myanmar’s response to the COVID-19 pandemic  1.12.2020. The Brookings Institution, brookings.edu. Viitattu 8.9.2021. (englanniksi)
7. ↑  Matthew Tostevin: Coronavirus testing collapses in Myanmar after coup  9.2.2021. reuters.com. Viitattu 8.9.2021. (englanniksi)
8. 1 2  Naw Theresa: Myanmar Plunges Into Deadly Third COVID-19 Wave *thediplomat.com*.  19.7.2021. Viitattu 8.9.2021. (englanniksi)
9. ↑  Manny Maung & Madeline Noh: Covid-19 Surge in Myanmar’s Prisons  16.8.2021. Human Rights Watch, hrw.org. Viitattu 8.9.2021. (englanniksi)
10. ↑  Xinhua: Myanmar extends COVID-19 preventive measures until end of September *Manila Bulletin, mb.com.ph*.  30.8.2021. Viitattu 8.9.2021. (englanniksi)
11. ↑  Covid-19 Status in Myanmar  7.9.2021. who.int. Viitattu 8.9.2021. (englanniksi)
12. ↑  Members - Full member list - Myanmar The International Association of National Public Health Institutes (IANPHI), ianphi.org. Viitattu 8.9.2021. (englanniksi)

Aiheesta muualla
----------------

* National Health Laboratory, Ministry of Health and Sports (Arkistoitu – Internet Archive) (englanniksi) (nhlmyanmar.gov.mm)
* Covid-19 Status in Myanmar (covid-19 diagnostisoidut, kuolleet, rokotetut) (englanniksi) (who.int)

Valtiollisia tai maanosan kansanterveyslaitoksia

|  |  |
| --- | --- |
| Eurooppa | 
* Euroopan unioni ECDC
* Alankomaat RIVM
* Albania ISHP
* Belgia Sciensano
* Yhdistynyt kuningaskuntaEnglanti UKHSA
* Yhdistynyt kuningaskuntaEnglanti PHE
* Yhdistynyt kuningaskuntaSkotlanti PHS
* Yhdistynyt kuningaskuntaWales PHW
* Bulgaria NCPHA
* Espanja ISCIII
* Irlanti HPSC
* Islanti Embætti landlæknis
* Italia ISS
* Itävalta GÖG
* Kreikka EODY
* Kroatia HZJZ
* Latvia SPKC
* Liettua SMLPC
* Luxemburg LIH
* Moldova ANSP
* Norja FHI
* Pohjois-Makedonia IPH
* Portugali INSA
* Puola NIZP-PZH
* Ranska Santé Publique France
* Romania INSP
* Ruotsi Folkhälsomyndigheten
* Saksa RKI
* Serbia IPHS
* Slovakia ÚVZ SR
* Slovenia NIJZ
* Suomi THL
* Sveitsi BAG
* Tanska SIF
* Tšekki SZÚ
* Ukraina TsHZ
* Unkari NNK
* Valko-Venäjä RRPCEM
* Venäjä Rospotrebnadzor
* Viro Terviseamet

 |
| Aasia | 
* Bangladesh IEDCR
* Etelä-Korea KCDA
* Indonesia NIHRD
* Intia NCDC
* Iran NIHR
* Iran IPI
* Israel ICDC
* Japani NIPH
* Kambodža IPC
* Kambodža NIPH
* Kazakstan NTsOZ
* Kiina China CDC
* Malesia IPH
* Mongolia NCPH
* Myanmar NHL
* Nepal BPKIHS
* Pakistan Pakistanin terveysvirasto
* Palestiina PNIPH
* Saudi-Arabia Saudi CDC
* Singapore NCID
* Taiwan Taiwan CDC
* Thaimaa Thai NIH
* Vietnam NIHE

 |
| Afrikka | 
* Africa CDC
* Algeria IPA
* Etelä-Afrikka NICD
* Etiopia EPHI
* Ghana NMIMR
* Kamerun CPC
* Kenia KEMRI
* Kongon demokraattinen tasavalta INRB
* Libya NCDC
* Madagaskar IPM
* Marokko IPM
* Mosambik INS
* Nigeria NCDC
* Norsunluurannikko IPCI
* Sambia ZNPHI
* Senegal IPD
* Somalia NIH Somalia
* Sudan PHI
* Tansania NIMR
* Togo INH
* Tunisia IPT
* Uganda UVRI

 |
| Amerikka | 
* Argentiina ANLIS
* Brasilia IAL
* Chile ISP
* Costa Rica INCIENSA
* Kanada PHAC
* Kolumbia INS
* Kuuba IPK
* Meksiko INSP
* Peru INS
* Yhdysvallat CDC

 |
| Muut alueet | Australia AIHW |

**Huomaa:** Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.